Source: http://fin.afterdawn.com/uutiset/artikkeli.cfm/2011/08/23/dna_lahettaa_yle_hd_n_salaamattomana_antenniverkossa
Timestamp: 2016-12-08 07:49:31+00:00

Document:
DNA lähettää YLE HD:n salaamattomana antenniverkossa - AfterDawn
DNA lähettää YLE HD:n salaamattomana antenniverkossa
Kirjoittaja Teemu Laitila @ 23.8.2011 10:24 Kommentteja (8)
DNA aikoo lähettää Ylen sisältöjä teräväpiirtotarkkuudella tarjoavan YLE HD -kanavan salaamattomana ja maksutta yhtiön antenniverkossa. Lähetykset on tarkoitus aloittaa tulevana perjantaina samaan aikaan alkavien Daegun MM-kisojen kanssa.
Samaan aikaan antenniverkon lähetysten kanssa YLE HD muuttuu salaamattomaksi myös DNA:n kaapeliverkossa. Käytännössä salauksen poiston jälkeen kanavaa voidaan katsella ilman erillistä salauksenpurkukorttia, mikä helpottaa etenkin niiden katsojien elämää, joiden televisiosta puuttuu korttipaikka.
DNA:n antenniverkko toimii VHF-taajuudella ja sen katselu vaatii televisiolta tai digiboksilta DVB-T2-virittimen. Valmius teräväpiirtolähetysten vastaanottoon kerrotaan televisiosta löytyvällä Antenna Ready HD -merkinnällä. Talon antenni saattaa myös vaatia suuntauksen DNA:n lähettimen suuntaan. Kaapeliverkossa taas vaaditaan Cable Ready HD -hyväksytty televisio tai digiboksi.
<MP3tunes.comin ja EMI:n riitelylle oikeuden päätös
>Lisääntynyt viive nettijulkaisussa sai torrent-lataukset nousuun
8 kommenttia 123.8.2011 10:36
Nyt en ihan suoraan näe mitän tämä voi olla laillista. Mikseivät kaikki lähetä kanavaa salaamattomana?
223.8.2011 10:46
Lainaus, alkuperäisen viestin kirjoitti xbkrypt0n: Nyt en ihan suoraan näe mitän tämä voi olla laillista. Mikseivät kaikki lähetä kanavaa salaamattomana? Tätä me selviteltiin tuossa keväällä lätkän MM-kisojen aikaan ja kyseltiin ihan YLEltä ja operaattoreilta vastauksia:
Maksaako YLE HD? ...ja muita vastauksia
Miksi maksat YLE HD:stä?
323.8.2011 11:03
Eli jos tuonne ei joku jaksa mennä, niin lyhyesti:
Jos DVB-T2 verkossa Yle HD on salattu on se oltava salattu myös kaapelissa. DVB-T2 verkossa ei ole mitään velvoitetta, että Yle HD olisi salattu. Joten DNA tässä lähettää DVB-T2 lähetykset salaamattomana jolloin he saavat lähettää myös DVB-C lähetykset salaamattomina.
Uutinen on myös vähän epäselvä. Nyt pitäisi riittää pelkästään, että televisiossa on DVB-T2 viritin tai että se tukee HD-lähetyksiä. Esim. ulkomailta tilattavissa HD vastaanottimissa ei tarvitse olla mitään Antenna/Cable Ready HD -merkintöjä. Toisinsanoen, noita monopolifirmojen (Samsung/Sony) merkintöjä ei tarvitse enää toitottaa kun niillä ei tee mitään.
Antenna Ready HD = DVB-T2 ja CI+ -korttipaikka
Cable Ready HD = DVB-C (ja prossussa tehoa purkaa HD kuvaa) ja CI+ -korttipaikka
Toki sitten nuo MTV3 HD ja Nelonen HD vaativat edelleen tuon Antenna/Cable Ready HD -vastaanottimen, eli CI+ -korttipaikan.
423.8.2011 11:08
xxbkrypt0n: Jep, juurikin näin. Tosin se, kauanko DNA meinaa noita salaamattomana lähettää, onkin sitten ihan eri juttu. Veikkaan että ei kovin kauaa ja jossain olin näkevinäni maininnan, että MM-kisojen jälkeen siirtyisivät taas kortin taakse, jolloin taas vaadittaisiin Antenna Ready HD tai Cable Ready HD -töllö/digiboksi.
523.8.2011 14:18
Ihmeellistä se on kun Nelonen HD ja Suomitv HD voidaan lähettää salaamattomana, pitää Yle Hd salata.
623.8.2011 18:47
Lainaus, alkuperäisen viestin kirjoitti admins: Ihmeellistä se on kun Nelonen HD ja Suomitv HD voidaan lähettää salaamattomana, pitää Yle Hd salata. se katsos seuraus siitä, että televisiolupatarkastajat ovat laiskistuneet ;p
723.8.2011 19:36
Lainaus, alkuperäisen viestin kirjoitti dRD: xxbkrypt0n: Jep, juurikin näin. Tosin se, kauanko DNA meinaa noita salaamattomana lähettää, onkin sitten ihan eri juttu. Veikkaan että ei kovin kauaa ja jossain olin näkevinäni maininnan, että MM-kisojen jälkeen siirtyisivät taas kortin taakse, jolloin taas vaadittaisiin Antenna Ready HD tai Cable Ready HD -töllö/digiboksi. Yle HD pysyy salaamattomana DNA:n verkossa
Tuon uutisen mukaan olisi jatkossakin salaamaton.
Viestiä on muokattu sen lähettämisen jälkeen. Viestiä on muokattu viimeksi 23.8.2011 @ 19:37
823.8.2011 22:54
Ylen ilmoituksen mukaan palveluoperaattori voi halutessaan salata YLE HD -lähetyksen.

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 Hd 
 HD 
 HD 
 Hd 
 HD 
 HD 
 HD 
 HD